Diari Oficial de la Generalitat Valenciana


Sumari del DOGV 9645, del 21-07-2023 (2023/8267)

RESOLUCIÓ de 15 de juny de 2023, de la Conselleria de Política Territorial, Obres Públiques i Mobilitat sobre el sotmetiment a consultes i la participació i informació pública, per un període de 45 dies, la proposta del programa de paisatge anomenat «Portal de la Calderona» en sòl dels municipis de Puçol, Sagunt i Gilet.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9645

Data del DOGV
:   21-07-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/8267


Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

RESOLUCIÓ de 15 de juny de 2023, de la Conselleria de Política Territorial, Obres Públiques i Mobilitat sobre el sotmetiment a consultes i la participació i informació pública, per un període de 45 dies, la proposta del programa de paisatge anomenat «Portal de la Calderona» en sòl dels municipis de Puçol, Sagunt i Gilet. [2023/8267]  
  
Antecedents  
Amb caràcter general els programes de paisatge són instruments la finalitat dels quals és concretar actuacions necessàries per a garantir la preservació, millora i posada en valor de paisatges que requereixen intervencions específiques i integrades.  
A conseqüència de la tramitació i aprovació dels pressupostos participatius de 2022 que gestiona la Conselleria de Participació, Transparència, Cooperació i Qualitat Democràtica de la Generalitat Valenciana, la Direcció General de Política Territorial i Paisatge inicia el Programa de paisatge denominat «Portal de la Calderona».  
  
Sobre la base de l'informe del Servei d'Avaluació Ambiental Estratègica d'abril de 2019, donat el caràcter de recomendació i no vinculant dels programes de paisatge, no es requereix tràmit ambiental en la seua tramitació.  
Després de la preparació i elaboració d'una primera proposta, el Programa de paisatge ha sigut objecte de coordinació amb la direcció tècnica de la Conselleria de Política Territorial, Obres Públiques i Mobilitat. Una vegada actualitzada la documentació, tenint en compte l'esmentat informe del Servei d'Avaluació Ambiental Estratègica, així com les disposicions de l'article 83 de la Llei 39/2015, d'1 d'octubre, del procediment administratiu comú de les administracions públiques, es considera pertinent sotmetre a informació pública la proposta de Programa de paisatge en sòls dels municipis de Puçol, Sagunt i Gilet inclosos en l'àmbit del Programa «Portal de la Calderona».  
  
A la vista dels antecedents exposats, vista la proposta de la directora general de Política Territorial i Paisatge que obra en l'expedient, resolc:  
  
  
Primer  
Sotmetre a consultes i participació i informació pública la proposta de Programa de paisatge en sòls dels municipis de Puçol, Sagunt i Gilet inclosos en l'àmbit del Programa «Portal de la Calderona». Amb aquesta resolució es dona inici també, de manera simultània i pel mateix termini, al període de consultes i participació i informació pública en matèria de paisatge.  
  
Segon  
Ordenar la publicació de la resolució en el Diari Oficial de la Generalitat Valenciana. Igualment, sol·licitar informe als Ajuntaments de Puçol, Sagunt i Gilet i municipis confrontants i a les administracions sectorials les competències de les quals puguen resultar afectades.  
  
  
Tercer  
El termini de consultes i participació i informació pública serà de 45 dies i començarà a comptar a partir de l'endemà de la publicació del corresponent anunci en el Diari Oficial de la Generalitat Valenciana, a l'efecte de que el públic interessat puga examinar-lo i formular les observacions, al·legacions i suggeriments que estime pertinents.  
  
  
Quart  
La documentació podrà consultar-se els dies laborables, en horari de matins (9.00 hores a 14.00 hores) en la Direcció General de Política Territorial i Paisatge (Carrer de la Democràcia, 77. Ciutat Administrativa 9 d'Octubre - Torre 1. 46787 València).  
Així mateix, s'habilitarà la seua consulta a través de la següent ruta en el portal web de la Conselleria de Política Territorial, Obres Públiques i Mobilitat: Inicie > Planificació Territorial i Infraestructura Verda > Programes de paisatge > Programes de paisatge pressupostos participatius de la Generalitat en tramitació.  
Les observacions, al·legacions o suggeriments podran formular-se a través dels mitjans electrònics habilitats en la web de la Conselleria de Política Territorial, Obres Públiques i Mobilitat, en qualsevol dels llocs establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant en l'assumpte «Programa de Paisatge Portal de la Calderona».  
  
  
Cinqué  
Aquesta resolució és un acte de tràmit i no és susceptible de ser recorreguda, sense perjudici del dret dels interessats d'al·legar el que consideren oportú en el recurs que s'interpose, si escau, contra la resolució que pose fi al procediment.  
  
València, 15 de juny de 2023.- La consellera de Política Territorial, Obres Públiques i Mobilitat: Rebeca Torró Soler.